Babelscape/SREDFM huggingface dataset:
Λέσχη των Φεγιαντίνων

Η Κοινωνία των Φίλων του Συντάγματος (), γνωστή ως Λέσχη των Φεγιαντίνων (), ήταν μια πολιτική ομάδα που προέκυψε κατά τη διάρκεια της Γαλλικής Επανάστασης. Αποτελούνταν από φιλομοναρχικούς και αντιδραστικούς, που καθόταν στα δεξιά της Νομοθετικής Συνέλευσης του 1791. Δημιουργήθηκε μετά τη διάσπαση της Λέσχης των Ιακωβίνων (1791), σε μετριοπαθείς (Φεγιαντίνοι), που ήταν αντίθετοι στην έκπτωση του Λουδοβίκου ΙΣΤ΄ και υπέρμαχοι του προτεινόμενου σχεδίου της Εθνοσυνέλευσης για συνταγματική μοναρχία, και σε ριζοσπάστες (Ιακωβίνοι), οι οποίοι πίεζαν για την ανατροπή του Λουδοβίκου ΙΣΤ΄ και την εγκαθίδρυση αβασίλευτης δημοκρατίας.

Οι Φεγιαντίνοι αντιπρόσωποι της Εθνοσυνέλευσης ήρθαν σε ρήξη με τους Ιακωβίνους, όταν δημοσίευσαν ένα φυλλάδιο στις 16 Ιουλίου του 1791, διαμαρτυρόμενοι για την πρόθεση των τελευταίων να συμμετάσχουν στις διαδηλώσεις εναντίον του Λουδοβίκου ΙΣΤ΄ στο πάρκο του Πεδίου του Άρεως, την επόμενη μέρα. Αρχικά η ομάδα είχε 264 πρώην Ιακωβίνους βουλευτές ως μέλη της, συμπεριλαμβανομένων και των περισσότερων μελών από την επιτροπή αλληλογραφίας.

Η λέσχη πραγματοποιούσε τις συναντήσεις της στο πρώην μοναστήρι των Φεγιαντίνων μοναχών, στην οδό Σαιντ-Λαζαρέ, στο Παρίσι, και έγινε ευρέως γνωστή με το όνομα "Λέσχη των Φεγιαντίνων". Αποκαλούσαν τους εαυτούς τους "Φίλους του Συντάγματος". Της λέσχης ηγείτο ο Αντουάν Μπαρνάβ, ο Αλεξαντρέ ντε Λαμέ και ο Αντριέν Ντιπόρ.
3-μεθυλο-1-βουτένιο

Το 3-μεθυλο-1-βουτένιο (αγγλικά: "3-methyl-1-butene") είναι οργανική χημική ένωση, που περιέχει άνθρακα και υδρογόνο, με μοριακό τύπο C5H10 και ημισυντακτικό τύπο (CH3)2CHCH=CH2. Ανήκει στην ομόλογη σειρά των αλκενίων. Το χημικά καθαρό 3-μεθυλο-1-βουτένιο, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι εξαιρετικά εύφλεκτο και αέριο. Το 3-μεθυλο-1-βουτένιο είναι α-αλκένιο. Συνήθως, παράγεται ως παραπροϊόν καταλυτικής ή θερμικής πυρόλυσης αργού πετρελαίου, συχνότερα κατά τη διάρκεια της παραγωγής αιθενίου και προπενίου, αλλά επίσης και μέσω θερμικής πυρόλυσης διαφόρων κλασμάτων υδρογονανθράκων, προερχόμενα από διεργασίες ανακύκλωσης πολυμερών. Σπάνια απομονώνεται ως μια ξεχωριστή ένωση. Είναι επιθυμητό συστατικό της βενζίνης. εφόσον έχει αριθμό οκτανίου 97,5.
Ερβέρτος Β΄ του Βερμαντουά

Ο Ερβέρτος Β΄ του Βερμαντουά, (Γαλλική γλώσσα : "Herbert ΙI", πέθανε στις 23 Φεβρουαρίου 943) από την Δυναστεία των Καρολιδών ήταν κόμης του Βερμαντουά (907 - 943), Κόμης του Μω (902 - 943) και κόμης του Σουασόν (907 - 930). Ήταν ο πρώτος που εξουσίασε περιοχές της μετέπειτα Καμπανίας.
Ήταν ο μόνος γιος του Ερβέρτου Α΄ κόμη του Βερμαντουά, Μω, Σουασόν και της Μπέρτας του Μορβίς, άμεσως από πατέρα πρόγονος του ήταν ο Καρλομάγνος.
Αβδαράξως

Ο Αβδαράξως ήταν μηχανικός της αρχαιότητας ο οποίος αναφέρεται με βεβαιότητα μόνο στο Laterculi Alexandrini, μια συλλογή καταλόγων τόπων και σημαντικών ανθρώπων. Το όνομά του φαίνεται να είναι σημιτικό, και το πρόθεμα «Αβδ-» αντιστοιχεί στην ελληνική κατάλληξη «-δούλος», οπότε ο ίδιος πιθανότατα είχε φοινικική καταγωγή. Ο Keyser δεν αποκλείει το ενδεχόμενο το όνομά του να σχετίζεται με τα Άβδηρα, ενώ στο ενδεχόμενο της σημιτικής προέλευσης τον συνδέει με την Κύπρο σχετίζοντάς τον με τα ανάλογα σημιτικά κυπριακά ονόματα, Αβδύβαλος και Αβδίμιλκος. Καθώς η αναφορά για αυτόν στον κατάλογο γίνεται χωρίς περαιτέρω περιγραφή των «μηχανών» του, όπως γίνεται με τους άλλους αναφερόμενους, ο Russo συμπαιρένει ότι πρέπει να ήταν διάσημες όταν γράφηκε ο κατάλογος και για αυτό δεν κρίθηκε αναγκαία κάποια περιγραφή. Ο Αβδαράξως φαίνεται να έζησε στην Αλεξάνδρεια τον τρίτο αιώνα ΠΚΕ και σύμφωνα με τον Lewis υπάρχει και δεύτερη αναφορά σε αυτόν, σε αραβικό κείμενο πιθανότατα του Απολλώνιου του Περγαίου, στο οποίο αναφέρεται ως ο εφευρέτης του κατακόρυφου υδρόμυλου.
Γκέραρντ Φίλιπς

Ο Γκέραρντ Φίλιπς(πλήρες ονοματεπώνυμο Γκέραρντ Λεονάρντο Φρέντερικ Φίλιπς)(Ζαλτμπόμελ 9 Οκτωβρίου 1858 - Χάγη 26 Ιανουαρίου 1942) ήταν Ολλανδός βιομήχανος ο οποίος ίδρυσε στο Αϊντχόφεν την ομώνυμη εταιρεία παραγωγής ηλεκτρικών λαμπτήρων και λοιπών ηλεκτρικών συσκευών.
Θεοδελίνδη

Η Θεοδελίνδη, βασίλισσα των Λομβαρδών ("Teodolinda", 570 - 22 Ιανουαρίου 627) από τον Οίκο των Αγιλολφιδών ήταν κόρη του Γαριβάλδου Α΄ δούκα της Βαυαρίας.
Θεώρημα Γκάους-Μάρκοφ

Στη στατιστική και στην οικονομετρία, το Θεώρημα Γκάους-Μάρκοφ αναφέρεται στην αποτελεσματικότητα του εκτιμητή ελαχίστων τετραγώνων του γραμμικού μοντέλου παλινδρόμησης. Η ονομασία του θεωρήματος οφείλεται στους μαθηματικούς Καρλ Φρίντριχ Γκάους και Αντρέι Μάρκοφ. Το θεώρημα διατυπώνει το εξής: Δεδομένων συγκεκριμένων υποθέσεων, ο εκτιμητής ελαχίστων τετραγώνων είναι αμερόληπτος και ο πιο αποτελεσματικός γραμμικός εκτιμητής των συντελεστών του μοντέλου γραμμικής παλινδρόμησης.
Περ Μερτεζάκερ

O Περ Μερτεζάκερ ("Per Mertesacker", 29 Σεπτεμβρίου 1984) είναι Γερμανός πρώην διεθνής ποδοσφαιριστής και νυν προπονητής.
Βαλαμίρ

Ο Βαλαμίρ ("Valamir", περί το 420 - περί το 465) ήταν βασιλιάς των Οστρογότθων στην αρχαία κομητεία της Παννονίας (447 - 465). Στην διάρκεια της βασιλείας του πολέμησε στο πλευρό των Ούννων εναντίον της Ανατολικής Ρωμαϊκής Αυτοκρατορίας, μετά τον θάνατο του Αττίλα στράφηκε εναντίον των Ούννων πολεμώντας σαν αρχηγός μεγάλης ομάδας Γότθων για την ανεξαρτησία τους.
Ο Βαλαμίρ γιος του Βανδαλάριου και ξάδελφος του βασιλιά Θορισμούνδου ήταν πάντοτε στο πλευρό του Αττίλα, συμμετείχε μαζί του στις επιδρομές που έκανε στις επαρχίες του Δούναβη (447) και ήταν ο αρχηγός των δυνάμεων του Αττίλα στην μάχη του Σαλόν. Μετά τον θάνατο του Αττίλα (453) ο Βαλαμίρ έγινε αρχηγός μιας μεγάλης ομάδας Γότθων που εγκαταστάθηκαν από τον Μαρκιανό στην Παννονία. Στην μάχη που ακολούθησε για την ανεξαρτησία από τους Ούννους (456 - 457) κατάφερε να κερδίσει τους γιους του Αττίλα. Το 459 οι Οστρογότθοι του Βαλαμίρ δεν δέχθηκαν την ετήσια πληρωμή από τους Ρωμαίους οι οποίοι είχαν σκοπό να αναδείξουν στην περιοχή τον αντίπαλο του Θεόδωρο Στράβωνα. Ο Βαλαμίρ μαζί με τους αδελφούς του επιτέθηκε στην Ιλλυρία (459 - 462), ο αυτοκράτορας Λέων Α΄ τότε υποχρεώθηκε να τον πληρώσει με 300 χρυσά νομίσματα, στην διάρκεια μιας εκστρατείας του εναντίον των Σκυθών ο Βαλαμίρ έπεσε από το άλογο του και σκοτώθηκε. 
Τον διαδέχτηκε ο μικρότερος αδελφός του Θεοδέμιρος.
Μονή της Παναγίας της Χοζοβιώτισσας

Η Μονή της Παναγίας της Χοζοβιώτισσας είναι ορθόδοξο μοναστήρι το οποίο βρίσκεται στην Αμοργό. Είναι κτισμένη στην απόκρημνη νότια ακτή του νησιού, σε υψόμετρο 300 μέτρα.

Η μονή πήρε το όνομά της από την παραφθορά του «Χοζιβίτισσα» ή «Κοζιβίτισσα», το οποίο με τη σειρά του προέρχεται από το τοπωνύμιο Χοζεβά ή Κοζιβά (σήμερα Ουάντι Κελτ, Παλαιστίνη), όπου υπήρχε το ορθόδοξο μοναστήρι του αγίου Γεωργίου. Σύμφωνα με την τοπική παράδοση, η εικόνα της Παναγιάς Χοζοβιώτισσας έφτασε την εποχή της Εικονομαχίας δια θαλάσσης στον όρμο της Αγίας Άννας, κοντά στη μονή. Το μοναστήρι θεωρείται ότι κατασκευάστηκε τον 9ο αιώνα, την εποχή της άφιξης της εικόνας. Ο αυτοκράτορας Αλέξιος Α΄ Κομνηνός εκχώρησε με βασιλικό χρυσόβουλο σταυροπηγιακά δικαιώματα στη μονή το 1088. Ένα ασημένιο εξαπτέρυγο στη μονή αναφέρει ότι ανακαινίσθηκε από τον Αλέξιο Κομνηνό.

Η μονή είναι κτισμένη σε γκρεμό. Έχει μήκος 40 μέτρα και μέγιστο πλάτος 5. Το κτίριο έχει οχτώ επίπεδα τα οποία επικοινωνούν μεταξύ τους με κλιμακοστάσια κτισμένα ή λαξευμένα στο βράχο. Στο εσωτερικό του κτιρίου βρίσκονται αψίδες βυζαντινές ή οξυκόρυφες, κτισμένες από πωρόλιθο από τη Μήλο. Ο χώρος του μοναστηριού περιλαμβάνει πολυάριθμα κελλιά, τράπεζα, μαγειρεία, αποθήκες, πατητήρια, στέρνες και πηγάδια. Το καθολικό της μονής είναι μονόχωρο καμαρόσκεπο και σε αυτό βρίσκονται οι δύο ενεπίγραφες εικόνες της Παναγίας της Χοζοβιώτισσας ή ΧΩΖΗΒΙΤΙCΑΣ και η σιδερένια σμίλη του αρχιμάστορα. Η είσοδος του μοναστηριού βρίσκεται 10 μέτρα από το έδαφος και η πρόσβαση γινόταν με κρεμαστή σκάλα.

Η Παναγιά Χοζοβιώτισσα είναι η πολιούχος του νησιού και γιορτάζει στις 20 και 21 Νοεμβρίου.
Αικατερίνη της Αγγλίας

Η Αικατερίνη της Αγγλίας (παλαιά αγγλικά: "Katerine", 25 Νοεμβρίου 1253 - 3 Μαΐου 1257) ήταν το πέμπτο παιδί του Ερρίκου Γ΄ της Αγγλίας και της συζύγου του, Ελεονώρας της Προβηγκίας. Γεννήθηκε είτε κωφάλαλη ή απλά κωφή και ψυχικά αμφισβητούμενη και ήταν ένα ασθενικό παιδί. Είχε πιθανώς μια εκφυλιστική ασθένεια, και γι' αυτό πέθανε πριν γίνει τεσσάρων ετών στο Ουίνδσορ.
Ερβέρτος Δ΄ του Βερμαντουά

Ο Ερβέρτος Δ΄ του Βερμαντουά, (Γαλλική γλώσσα : "Herbert IV", 1028 - 1080) από τον Οίκο των Καρολιδών ήταν κόμης του Βερμαντουά και της Παβίας (1045 - 1080).
Hyundai Matrix

Το Hyundai Matrix ή Hyundai Lavita ήταν ένα πολυμορφικό αυτοκίνητο MPV ή και GLS που κατασκευαζόταν από την νοτιοκορεατική αυτοκινητοβιομηχανία Hyundai, μεταξύ του 2001 και του 2010. Επίσης διατέθηκε στο εμπόριο ως Hyundai Elantra LaVita στην Αυστραλία. Ήταν μηχανικά συγγενικό με το Hyundai Elantra του 2006 - 2010 (κωδικός της γενιάς: XD) και σχεδιάστηκε από την ιταλική εταιρεία Pininfarina, ενώ το λανσάρισμα στην αγορά έγινε τον Αύγουστο του 2001. Στα τέλη του 2010 αντικαταστάθηκε από το Hyundai ix20.
Δημήτριος Ρεδιάδης

Ο Δημήτριος Ρεδιάδης (1915 - 13 Σεπτεμβρίου 1970) ήταν Έλληνας δικηγόρος και πολιτικός.
Λουδοβίκος Γ΄ του Σινύ

Ο Λουδοβίκος Γ΄ του Σινύ, (Γαλλική γλώσσα : "Louis III de Chiny", πέθανε στις 12 Αυγούστου 1189) από την Δυναστεία των Καρολιδών ήταν κόμης του Σινύ. Ήταν γιος του Αλβέρτου κόμη του Σινύ και της Αγνής, κόρης του Ρενώ Α΄ κόμη του Μπαρ. Διαδέχθηκε το 1162 τον πατέρα του ως κόμης του Σινύ (Chiny) και συνέχισε την υποστήριξη του αβαείου του Ορβάλ. Συμμετείχε στην Γ΄ Σταυροφορία και ξεκίνησε μαζί με τον Φρειδερίκο Α΄ Χοενστάουφεν της Γερμανίας, αλλά απεβίωσε κατά τη διέλευση από το Βελιγράδι. Στην κομητεία του Σινύ τον διαδέχθηκε ο μόνος γιος του Λουδοβίκος Δ΄, ο τελευταίος του Οίκου.
Τέταρτη Γαλλική Δημοκρατία

Η Τέταρτη Γαλλική Δημοκρατία ήταν η ρεπουμπλικανική κυβέρνηση της Γαλλίας από το 1946 έως και το 1958, η οποία βασιζόταν στο τέταρτο δημοκρατικό σύνταγμα της χώρας. Ήταν με πολλούς τρόπους μια αναβίωση της Τρίτης Δημοκρατίας, η οποία ήταν σε ισχύ πριν από τον Δεύτερο Παγκόσμιο Πόλεμο, και υπέφερε πολλά από τα ίδια προβλήματα. Η Γαλλία υιοθέτησε το σύνταγμα στις 13 Οκτωβρίου 1946.
Α΄ κατηγορία πετοσφαίρισης γυναικών Κύπρου 2007-08

Η Α΄ κατηγορία πετοσφαίρισης γυναικών Κύπρου 2007-08 ήταν η 31η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η ΑΕΛ για 26η φορά στην ιστορία της.
A Social Grace

A Social Grace είναι ο τίτλος του πρώτου άλμπουμ του αμερικάνικου progressive metal συγκροτήματος Psychotic Waltz, το οποίο κυκλοφόρησε στις 26 Νοεμβρίου 1990 μέσω της δισκογραφικής εταιρίας "Sub Sonic Records".
Α΄ κατηγορία πετοσφαίρισης γυναικών Κύπρου 2008-09

Η Α΄ κατηγορία πετοσφαίρισης γυναικών Κύπρου 2008-09 ήταν η 32η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η ΑΕΛ για 27η φορά στην ιστορία της.
Μάρτιν Έρικ Έιν

Ο Μάρτιν Έρικ Έιν ("Martin Eric Ain", 18 Ιουλίου 1967 – 21 Οκτωβρίου 2017) ήταν Αμερικανός μπασίστας, γνωστός ως μέλος των Celtic Frost και των Hellhammer, συγκροτημάτων που επηρέασαν έντονα στην διαμόρφωση του ακραίου metal. Απεβίωσε στις 22 Οκτωβρίου 2017 από καρδιακή ανακοπή.
Μεχμέτ Ορχάν

Ο Μεχμέτ Ορχάν (τούρκικα: Mehmed Orhan Osmanoğlu) (11 Ιουλίου 1909 - 12 Μαρτίου 1994), ήταν ο 42ος επικεφαλής του Οίκου των Οσμάν από το 1983 μέχρι το 1994. Διαδέχτηκε τον Αλί Βασίμπ, μετά τον θάνατό του στις 9 Δεκεμβρίου 1983. Αν βασίλευε, θα ήταν ο σουλτάνος Ορχάν Β΄.
Μαρίνα Δίζη

Η Μαρίνα Δίζη-Πατσουρέα του Πέτρου (γενν. 15/5/1952) είναι Ελληνίδα πολιτικός, που υπηρέτησε ως βουλευτής με τους Οικολόγους Εναλλακτικούς από το 1989 ως το 1990. Είναι το πρώτο πρόσωπο που εξελέγη μέλος του ελληνικού κοινοβουλίου με οικολογικό κόμμα.
Α΄ κατηγορία πετοσφαίρισης γυναικών Κύπρου 2009-10

Η Α΄ κατηγορία πετοσφαίρισης γυναικών Κύπρου 2009-10 ήταν η 33η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 4η φορά στην ιστορία της.
Handley Page Hanley

Το Handley Page Hanley ήταν βρετανικό μονοκινητήριο διπλάνο τορπιλοπλάνο-βμβαρδιστικό, της δεκαετίας του 1920. Σχεδιάστηκε για να επιχειρεί από τα αεροπλανοφόρα του Βασιλικού Ναυτικού αλλά αποδείχθηκε ανεπαρκές. Πέραν των πρωτοτύπων, δεν κατασκευάστηκαν άλλα αεροσκάφη.
Κελαηδότσιχλα

Η Κελαηδότσιχλα είναι στρουθιόμορφο πτηνό της οικογενείας των Κιχλιδών, μία από τις τσίχλες που απαντούν και στον ελλαδικό χώρο. Η επιστημονική ονομασία του είδους είναι "Turdus philomelos" και περιλαμβάνει 4 υποείδη. 

Στην Ελλάδα απαντά το υποείδος "Turdus philomelos philomelos" Linnaeus, 1758. 
*Η κελαηδότσιχλα, όπως παραπέμπει η ονομασία της, έχει εξαιρετικά όμορφο και πολυποίκιλο κελάηδημα, συγκρινόμενο μόνον με εκείνο του αηδονιού (βλ. Φωνή).
Λέον Γουίλκισον

O Λέον Γουίλκισον ήταν Αμερικανός μπασίστας και συνθέτης της ροκ μουσικής, γνωστός ως μέλος του southern rock συγκροτήματος Lynyrd Skynyrd από το 1972 μέχρι τον θάνατο του, το 2001.
Περιοχή Δήμου

Η Περιοχή Δήμου (αγγλικά: "District municipality") είναι μια ονομασία για μια μονάδα ή διοικητική διαίρεση, η οποία είναι ένα είδος κοινότητας που βρέθηκε σε διάφορες περιοχές όπως στον Καναδά την Λιθουανία και την Νότια Αφρική.
Citroën C4 Cactus

Το Citroën C4 Cactus ήταν ένα μικρομεσαίο 5-πορτο crossover SUV αυτοκίνητο, που κατασκευάστηκε από τη γαλλική αυτοκινητοβιομηχανία Citroën, από τον Απρίλιο του 2014 έως τον Σεπτέμβριο του 2020. Διατέθηκε αποκλειστικά ως μπροστοκίνητο και σε 5-πορτο αμάξωμα, το οποίο φέρει σχεδιαστικές αναλογίες που θυμίζουν hatchback, με αποτέλεσμα να θεωρηθεί εξ αρχής από αρκετά έντυπα ως 5-πορτο hatchback. Στις 26 Οκτωβρίου 2017 παρουσιάστηκε η Φάση 2 του μοντέλου, με εμφανώς πιο δυναμική αισθητική, καθώς και 1 εκατοστό χαμηλότερο ύψος, η οποία απέκτησε έναν κάπως πιο hatchback crossover χαρακτήρα, και μπήκε στην παραγωγή τον Ιανουάριο του 2018.
Βιετκόνγκ

Η σημαία που υιοθέτησαν οι Βιετκόνγκ το 1960. Είναι παραλλαγή της [[Σημαία του Βιετνάμ|σημαίας του Βόρειου Βιετνάμ]].
Οι Βιετκόνγκ ή Βιέτ Κονγκ ("Việt Cộng", σύντμηση της φράσης "Việt Nam Cộng-sản", που στα βιετναμέζικα σημαίνει «Βιετναμέζοι Κομμουνιστές»), επισήμως Εθνικό Μέτωπο για την Απελευθέρωση του Νότιου Βιετνάμ (βιετναμέζικα: "Mặt Trận Giải Phóng Miền Nam Việt Nam", γαλλικά: "Front National de Libération", FNL), ήταν πολιτική και στρατιωτική οργάνωση η οποία έδρασε στο Βιετνάμ και στην Καμπότζη αρχικά ενάντια στην κυβέρνηση του νότιου Βιετνάμ με αρχηγό τον Νγκο Ντιν Νιεμ, και στη συνέχεια πολέμησε τις Ηνωμένες Πολιτείες και τη κυβέρνηση του Νότιου Βιετνάμ κατά τη διάρκεια του πολέμου του Βιετνάμ (1959-1975). Το 1960 έγινε το στρατιωτικό σκέλος του Εθνικού Απελευθερωτικού Μετώπου. Αποτελούνταν τόσο από αντάρτες όσο και τακτικό στρατό.

Η πιο γνωστή δράση των Βιετκόνγκ ήταν η επίθεση Τετ, μια μεγάλη επίθεση εναντίον πάνω από 100 πόλεων του νοτίου Βιετνάμ το 1968, συμπεριλαμβανομένης της αμερικανικής πρεσβείας στη Σαϊγκόν. Η επίθεση τράβηξε την προσοχή των μέσων ενημέρωσης του κόσμου για εβδομάδες, αλλά οδήγησε τους Βιετκόνγκ σε ανοικτή σύγκρουση με τους Αμερικάνους, όπου η συντριπτική αμερικανική υπεροπλία μπορούσε επιτέλους να χρησιμοποιηθεί αποτελεσματικά. Η κομμουνιστική πλευρά είχε μεγάλες απώλειες. Οι μετέπειτα στρατιωτικές επιθέσεις έγιναν από το στρατό του Βόρειου Βιετνάμ. Η οργάνωση διαλύθηκε το 1976, όταν το Βόρειο και Νότιο Βιετνάμ επισήμως ενώθηκαν υπό κομμουνιστικό καθεστώς.
Α΄ κατηγορία πετοσφαίρισης γυναικών Κύπρου 2013-14

Η Α΄ κατηγορία πετοσφαίρισης γυναικών Κύπρου 2013-14 ήταν η 37η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε ο Απόλλων για 2η φορά στην ιστορία του.
Α΄ κατηγορία πετοσφαίρισης γυναικών Κύπρου 2012-13

Η Α΄ κατηγορία πετοσφαίρισης γυναικών Κύπρου 2012-13 ήταν η 36η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 5η φορά στην ιστορία της.
Εριντού

Η Εριντού είναι αρχαία πόλη στη νότια Μεσοποταμία (σημερινή περιοχή: Κυβερνείο του Ντι Καρ στο νότιο Ιράκ). Η Εριντού θεωρείται η παλαιότερη πόλη της Νοτίου Μεσοποταμίας και μέχρι σήμερα διεκδικεί την θέση της παλαιότερης πόλης του κόσμου. Ήταν η πρώτη πόλη των Σουμερίων, και η παραδοσιακή πατρίδα τού Αδάπα (Αδάμ), και τού αγαθού θεού των υδάτων Ένκι-Έα, τού οποίου διατηρούνται ακόμα ίχνη τού πύργου τού Ναού του. Η Εριντού, σαν απλός οικισμός, χτίστηκε από τους πρώτους Ουμπαϊδινούς, κατά το 5.400 π.Χ., και κατοικείτο τουλάχιστον ως το 3.600 π.Χ.Την περίοδο Ουμπαϊντ, είχε έκταση 100 στρεμμάτων και ο πληθυσμός της έφθασε τους 4.000 κατοίκους. Βρίσκεται 12 χλμ Νότια της Ουρ, σε μια περιοχή που σχηματίστηκε στη Μεσοποταμία από τις προσχώσεις των δυο ποταμών Τίγρη και Ευφράτη και είναι η νοτιότερη μιας σειράς πόλεων των Σουμερίων που αναπτύχθηκαν η μια δίπλα στην άλλη λόγω των ναών τους. 

Στη μυθολογία των Σουμερίων, η Εριντού ήταν το αληθινό σπίτι του Ένκι, αργότερα γνωστή από τους Ακκάδιους ως Εα, οι οποίοι θεωρείτο ότι είχαν ιδρύσει την πόλη. Από την αρχή λατρευόταν ο Ένκι, (Θεός τής γης και των γλυκών υδάτων, αλλά και ο σοφός θεός της δημιουργίας, του πνεύματος και της ιατρικής που μπορούσε να αναστήσει τους νεκρούς), όπως φαίνεται από τα λείψανα ψαριών στον πρώτο τους ναό, ακόμα και πολύ πριν υπάρξουν γραπτά κείμενα.
Α΄ κατηγορία πετοσφαίρισης γυναικών Κύπρου 2014-15

Η Α΄ κατηγορία πετοσφαίρισης γυναικών Κύπρου 2014-15 ήταν η 38η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε ο Απόλλων για 3η φορά στην ιστορία του.
Β΄ κατηγορία πετοσφαίρισης γυναικών Κύπρου 2006-07

Η Β΄ κατηγορία πετοσφαίρισης γυναικών Κύπρου 2006-07 ήταν η 1η έκδοση της Β΄ κατηγορίας πετοσφαίρισης της Κύπρου. Το πρωτάθλημα κέρδισε ο Μαραθώνας Κάτω Βαρωσίων.
Ενρίκ Ντουράν

Ο Ενρίκ Ντουράν Γιράλτ (ισπανικά: "Enric Duran Giralt"), (Βαρκελώνη, 23 Απριλίου 1976) γνωστός και σαν Ρομπέν των Τραπεζών, είναι Καταλανός αντικαπιταλιστής ακτιβιστής. Στις 17 Σεπτεμβρίου του 2008 ανακοίνωσε δημοσίως ότι είχε "ληστέψει" από αρκετές δεκάδες Ισπανικές τράπεζες περίπου μισό εκατομμύριο ευρώ σαν μέρος μιας πολιτικής δράσης να αποκηρύξει αυτό που ονομάζει το "κυρίαρχο καπιταλιστικό σύστημα".

Από το 2006 έως το 2008, ο Ντουράν πήρε 68 εμπορικά και προσωπικά δάνεια από 39 τράπεζες χωρίς εγγυήσεις ή ενέχυρα. Δεν είχε τη πρόθεση να αποπληρώσει τα χρέη και χρησιμοποίησε τα χρήματα για να χρηματοδοτήσει διάφορα αντικαπιταλιστικά κινήματα. Το 2008, ο Ντουράν δημοσίευσε ένα άρθρο με τίτλο "Έχω "ληστέψει" 492.000 ευρώ από αυτούς που μας ληστεύουν περισσότερο, για να τους αποκηρύξω και να χτίσουμε εναλλακτικές για τη κοινωνία" και ένα βίντεο, όπου εξηγεί πώς το έκανε και ότι έφυγε από την Ισπανία για να δει τις αντιδράσεις και να σκεφτεί την επόμενη του κίνηση. Αυτό δημοσιεύτηκε και στο ελεύθερο περιοδικό Crisis (Κρίση), στα Καταλανικά, όπου 200.000 αντίτυπα τυπώθηκαν και διανεμήθηκαν από εθελοντές σε όλη τη Καταλονία. Μια δεύτερη εφημερίδα "We can! Live Without Capitalism" (Μπορούμε να ζήσουμε! Χωρίς Καπιταλισμό) διανεμήθηκε στις 17 Μαρτίου του 2009 και μια 3η "We" (Εμείς) στις 17 Σεπτεμβρίου του 2009.
Β΄ κατηγορία πετοσφαίρισης γυναικών Κύπρου 2008-09

Η Β΄ κατηγορία πετοσφαίρισης γυναικών Κύπρου 2008-09 ήταν η 3η έκδοση της Β΄ κατηγορίας πετοσφαίρισης της Κύπρου. Το πρωτάθλημα κέρδισε το ΘΟΪ Αυγόρου.
Β΄ κατηγορία πετοσφαίρισης γυναικών Κύπρου 2009-10

Η Β΄ κατηγορία πετοσφαίρισης γυναικών Κύπρου 2009-10 ήταν η 4η έκδοση της Β΄ κατηγορίας πετοσφαίρισης της Κύπρου. Το πρωτάθλημα κέρδισε η ΑΠΕΝ Αγίου Αθανασίου.
Β΄ κατηγορία πετοσφαίρισης γυναικών Κύπρου 2010-11

Η Β΄ κατηγορία πετοσφαίρισης γυναικών Κύπρου 2010-11 ήταν η 5η έκδοση της Β΄ κατηγορίας πετοσφαίρισης της Κύπρου. Το πρωτάθλημα κέρδισε ο Μαραθώνας Κάτω Βαρωσίων.
Β΄ κατηγορία πετοσφαίρισης γυναικών Κύπρου 2011-12

Η Β΄ κατηγορία πετοσφαίρισης γυναικών Κύπρου 2011-12 ήταν η 6η έκδοση της Β΄ κατηγορίας πετοσφαίρισης της Κύπρου. Το πρωτάθλημα κέρδισε η Ένωση Νέων Αγίου Αθανασίου.
Λεόντιος Χατζηαποστόλου

Ο Λεόντιος Χατζηαποστόλου (1894 - 16 Ιουνίου 1980) του Δημητρίου, ήταν Έλληνας δικηγόρος και πολιτικός. Υπηρέτησε ως βουλευτής και ως υπουργός.
Β΄ κατηγορία πετοσφαίρισης γυναικών Κύπρου 2012-13

Η Β΄ κατηγορία πετοσφαίρισης γυναικών Κύπρου 2012-13 ήταν η 7η έκδοση της Β΄ κατηγορίας πετοσφαίρισης της Κύπρου. Το πρωτάθλημα κέρδισε η ομάδα ΝΟΑ/Ανόρθωσις Πετόσφαιρα.
Β΄ κατηγορία πετοσφαίρισης γυναικών Κύπρου 2013-14

Η Β΄ κατηγορία πετοσφαίρισης γυναικών Κύπρου 2013-14 ήταν η 8η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε ο Άρης Πολεμίου.
De Mysteriis Dom Sathanas

Το De Mysteriis Dom Sathanas είναι το πρώτο full-length στούντιο άλμπουμ του νορβηγικού Black Metal συγκροτήματος Mayhem. Η σύνθεση του άλμπουμ ξεκίνησε το 1987, όμως κάποια γεγονότα καθυστέρησαν την κυκλοφορία του: Αρχής γενομένης με την αυτοκτονία του τραγουδιστή του συγκροτήματος, Dead, και εν συνεχεία με τη δολοφονία του κιθαρίστα του Euronymous, όλα αυτά είχαν αποτέλεσμα το άλμπουμ να κυκλοφορήσει το 1994. Το άλμπουμ αυτό θεωρείται ευρέως ως ένα από τα πιο σημαντικά άλμπουμ του Black Metal.
Λοντοβίκα Κομέλλο

H Λοντοβίκα Κομέλλο (ιταλικά: "Lodovica Comello") είναι Ιταλίδα ηθοποιός, τραγουδίστρια και χορεύτρια η οποία έγινε γνωστή από τον ρόλο της στην σειρά του Disney Channel Βιολέττα ως "Φραντζέσκα".
Δεινοσαυροκαρχαρίας

Το Dinoshark (ελληνικά: "Δεινοσαυροκαρχαρίας") είναι μια χαμηλού προϋπολογισμού Syfy ταινία τρόμου σε σκηνοθεσία Κέβιν Ο'Νηλ και με πρωταγωνιστές τους Έρικ Μπάλφουρ, Ίβα Χάσπεργκερ, Άαρον Ντίαζ, Νταν Γκόλντεν καθώς και τον φημισμένο παραγωγό ταινιών χαμηλού προϋπολογισμού Ρότζερ Κόρμαν. Προβλήθηκε στο κανάλι Syfy στις 13 Μαρτίου 2010. 

Το Dinoshark είναι συνέχεια της ταινίας Dinocroc. Ο Ρότζερ Κόρμαν αρχικά πρότεινε μια συνέχεια με τίτλο Dinocroc 2, αλλά το κανάλι Syfy θεώρησε ότι το τηλεοπτικό κοινό θα ανταποκριθεί καλύτερα στις νέες αλλά παρόμοιες ιδέες παρά στις άμεσες συνέχειες. Μια συνέχεια με τίτλο Dinocroc vs. Supergator κυκλοφόρησε στις 26 Ιουνίου, 2010. Το Dinoshark είναι στην πραγματικότητα ένα μοντέρνο ριμέικ του Up from the Depths.

Το Dinoshark έχει περιγράφει ως Dinocroc με βατραχοπέδιλα. Η Μάργκαρεθ Λίονς του Entertainment Weekly είπε ότι αυτό μαζί με το Sharktopus έμελλε να είναι τα κλασσικά του "εξαιρετικά απαίσιου τηλεοπτικού είδους ταινιών".
Β΄ κατηγορία πετοσφαίρισης γυναικών Κύπρου 2014-15

Η Β΄ κατηγορία πετοσφαίρισης γυναικών Κύπρου 2014-15 ήταν η 9η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε η Ολυμπιάδα Νεάπολης.
Παναγιώτης Δημόπουλος

Ο Παναγιώτης Δημόπουλος (1934) είναι Έλληνας ανώτατος δικαστικός που διετέλεσε Εισαγγελέας του Αρείου Πάγου από το 1996 μέχρι το 2001.
Κιτρινοσουσουράδα

Η Κιτρινοσουσουράδα είναι στρουθιόμορφο πτηνό της οικογενείας των Σεισοπυγιδών, μία από τις σουσουράδες που απαντούν και στον ελλαδικό χώρο. Η επιστημονική ονομασία του είδους είναι "Motacilla flava" και περιλαμβάνει 17 υποείδη.
*Στην Ελλάδα απαντά το υποείδος "Motacilla flava feldegg" Michahelles, 1830, ως το "σημαντικότερο αναπαραγωγικό taxon", αλλά κατά τις μεταναστεύσεις παρατηρείται ανάμιξη διαφορετικών πληθυσμών και, πολλές φορές, είναι εξαιρετικά δύσκολο να καθοριστεί η ταυτότητα των κατά τόπους υποειδών, δεδομένης της -ούτως ή άλλως- περίπλοκης συστηματικής τους (βλ. Συστηματική Ταξινομική και Πίνακες υποειδών). Πολυπληθέστεροι διαβατικοί πληθυσμοί κατά τις μεταναστεύσεις, ανήκουν –πέραν του "M. f. feldegg"- στα υποείδη "M. f. flava" και "M. f. thunbergi", αλλά έχουν παρατηρηθεί περισσότερα, αρκετά από τα οποία αποτελούν ενδιάμεσους υβριδικούς πληθυσμούς (βλ. και Μετανάστευση στην Ελλάδα).
*Η κιτρινοσουσουράδα, με τους πολυποίκιλους χρωματισμούς του πτερώματός της, ιδιάιτερα στην περιοχή του κεφαλιού, αποτελεί "δυσεπίλυτο ταξινομικό γρίφο" για τους επιστήμονες. Δεκάδες (sic) "taxa" έχουν περιγραφεί ως υποείδη, το στάτους των οποίων δεν έχει διευκρινιστεί και έντονες διαφωνίες έχουν διατυπωθεί, κατά καιρούς, και πολλοί ερευνητές τα αναβαθμίζουν σε διακριτά είδη. Η κατάσταση έχει περιπλακεί ακόμη περισσότερο μετά την εισαγωγή των μοριακών δεδομένων.
Αλί Βασίμπ

Ο Αλί Βασίμπ (τούρκικα: Ali Vâsib Osmanoğlu) (13 Οκτωβρίου 1903 - 9 Δεκεμβρίου 1983), ήταν ένας Οθωμανός πρίγκηπας και ο 41ος επικεφαλής του Οίκου των Οσμάν, από το 1977 μέχρι το 1983. Πέρασε το μεγαλύτερο μέρος της ζωής του στην εξορία.
Νικόλαος Βεντούρας

Ο Νικόλαος Βεντούρας (1899-1990) ήταν Έλληνας χαράκτης και ζωγράφος του εικοστού αιώνα από την Κέρκυρα.
Σεσίλια Ροτ

Η Σεσίλια Ροτ ("Cecilia Roth") ισπανική : [seˈsilja rot], γεννημένη στις 8 Αυγούστου 1956, είναι Αργεντινή ηθοποιός.

Η Ροτ γεννήθηκε στο Μπουένος Άιρες, Αργεντινή σε μια ιουδαϊκή οικογένεια.

Η Σεσίλια Ροτ έχει κάνει εμφανίσεις σε πολλές τηλεοπτικές σειρές. Μετά από να εργαστεί στην Αργεντινή σε διάφορες ταινίες μετακόμισε στην Ισπανία, όπου άρχισε μια συχνή συνεργασία με το σκηνοθέτη Πέδρο Αλμοδόβαρ. Η Ροτ συνέχισε να εμφανίζεται σε επτά από τις ταινίες του, είτε ως πρωταγωνιστικός, δεύτερος ρόλος ή σύντομη εμφάνιση.

Ζούσε με τον Αργεντινό μουσικό Φίτο Πάες μερικά χρόνια, με τον οποίο υιοθέτησε ένα παιδί. Ο Φίτο έγραψε το τραγούδι «Cecilia» γι' αυτή. Το τραγούδι είναι για τη σχέση τους και μια παθιασμένη επιστολή αγάπης προς αυτήν. Είναι επίσης η αδελφή του Αργεντινού μουσικού Αριέλ Ροτ, μέλος του πρώην συγκροτήματος "Los Rodríguez".
Seven Churches

Το Seven Churches είναι το ντεμπούτο άλμπουμ του αμερικανικού death metal συγκροτήματος Possessed. Ο τίτλος του δίσκου αναφέρεται στις Επτά Εκκλησίες της Αποκάλυψης, οι οποίες αναφέρονται στην Αποκάλυψη του Ιωάννη. Το "The Exorcist" ξεκινάει με τη γνωστή έναρξη του "Tubular Bells" του Μάικ Όλντφιλντ, έκδοση που χρησιμοποιήθηκε στο ομώνυμο γνωστό θρίλερ του 1973, η οποία αποδόθηκε ακριβώς ίδια και στο "Seven Churches". Το About.com, κατέταξε τον δίσκο πρώτο στη λίστα "10 Essential Death Metal albums".
Άλμπερτ Χάουαρντ

Ο Άλμπερτ Χάουαρντ (8 Δεκεμβρίου 1873 - 20 Οκτωβρίου 1947) ήταν Άγγλος βοτανολόγος, πρωτοπόρος της οργανικής καλλιέργειας και κυρίαρχη μορφή στο πρώιμο κίνημα οργανικής καλλιέργειας. Θεωρείται ότι μαζί με τον Ρούντολφ Στάινερ και την Ιβ Μπάλφουρ, ήταν προσωπικότητα κλειδί για την καθιέρωση της σύγχρονης οργανικής καλλιέργειας.
Τζέιμς Μπράντλεϋ

Ο Τζέιμς Μπράντλεϋ ("James Bradley", Μάρτιος 1693 – 13 Ιουλίου 1762) ήταν Άγγλος αστρονόμος, γνωστός κυρίως από δύο σημαντικές ανακαλύψεις: την αποπλάνηση του φωτός (1725–1728) και την κλόνιση του γήινου άξονα (1728–1748). Αυτές οι ανακαλύψεις αποκλήθηκαν «οι χρησιμότερες του αιώνα» από τον Ντελάμπρ, ιστορικό της αστρονομίας και αστρονόμο, διευθυντή του Αστεροσκοπείου των Παρισίων στην ιστορία του για την αστρονομία του 18ου αιώνα, επειδή "«σε αυτές τις δύο ανακαλύψεις του Μπράντλεϋ χρωστούμε την ακρίβεια της σύγχρονης αστρονομίας. ... Αυτή η διπλή υπηρεσία προς την Αστρονομία εξασφαλίζει στον ανακαλύψαντα την πλέον διακεκριμένη θέση (μετά τον Ίππαρχο και τον Κέπλερ) μεταξύ των μεγαλύτερων αστρονόμων όλων των εποχών και χωρών.»"
Μεχμέτ Αμπντούλ Αζίζ

Ο Μεχμέτ Αμπντούλ Αζίζ ή Αμπντούλ Αζίζ Μεχμέτ (τούρκικα: Mehmed Abdülaziz Osmanoğlu) (26 Σεπτεμβρίου 1901 - 19 Ιανουαρίου 1977), ήταν ο 40ος Επικεφαλής του Οίκου των Οσμάν από το 1973 έως το 1977. Αν βασίλευε, θα ήταν ο Σουλτάνος Αμπντούλ Αζίζ Β΄.
Μωρίς Αμπραβανέλ

Ο Μωρίς Αμπραβανέλ ("Maurice Abravanel", 6 Ιανουαρίου 1903 – 22 Σεπτεμβρίου 1993) ήταν Ελληνοαμερικανός διευθυντής ορχήστρας κλασικής μουσικής, διευθυντής της Συμφωνικής Ορχήστρας της Γιούτα επί περισσότερα από 30 χρόνια.
Immortal

Οι Immortal είναι ένα νορβηγικό Black Metal συγκρότημα, ιδρυθέν το 1990, από τους Demonaz και Abbath.

Το 2015 ο Abbath ανακοίνωσε τη διάλυση του συγκροτήματος και, παράλληλα, τη δημιουργία νέου σχήματος. Παρόλα αυτά, τον Αύγουστο του 2015, ο Demonaz και ο Horgh, υποστήριξαν ότι το συγκρότημα ποτέ δε σταμάτησε και ότι θα συνεχίσει και χωρίς τον Abbath.
Behemoth

Οι Behemoth είναι blackened death metal συγκρότημα από το Γκντανσκ της Πολωνίας, ιδρυθέν το 1991. Θεωρείται ότι έχουν σημαίνοντα ρόλο στη διαμόρφωση του Extreme Metal underground ήχου στην Πολωνία.

Μέχρι και τις αρχές του 1990, το συγκρότημα, ακολουθούσε τους παραδοσιακούς στίχους του Black Metal. Αυτό άλλαξε και η θεματολογία των στίχων αναφερόταν στον αποκρυφισμό και στον Θελημισμό πλέον, ενώ και οι περισσότεροι στίχοι γράφτηκαν από τον Nergal, τον τραγουδιστή τους συγκροτήματος. Με την κυκλοφορία του δίσκου Satanica, το 1999, το συγκρότημα απέδειξε την Death Metal αλλαγή, μη χάνοντας, παράλληλα, και το Black Metal, έτσι διατηρήθηκαν αμφότερα τα είδη τόσο στον ήχο όσο και στους στίχους, ενώ απέκτησαν έναν δικό τους ήχο, που μεγάλο μερίδιο ευθύνης αποδίδεται στον ντράμερ τους συγκροτήματος αλλά και στις Μεσανατολίτικες επιρροές τους. Παρόλα αυτά, αρκετοί είπαν ότι το συγκρότημα παίζει death metal, thrash metal κ.λπ, όμως ο τραγουδιστής αρνείται κάτι από όλα αυτά, δικαιολογώντας ότι δεν του αρέσει το συγκρότημα να έχει "ταμπέλες".
Βαγγέλης Πετράκης

Ο Βαγγέλης Πετράκης είναι Έλληνας πρώην ποδοσφαιριστής, ο οποίος αγωνίστηκε ως τερματοφύλακας για τις ομάδες του Άρη, της ΑΕΚ και του ΟΦΗ.
Φρίντγιοφ Νάνσεν

Ο Φρίντγιοφ Νάνσεν ("Fridtjof Nansen", 1861 – 13 Μαΐου 1930) ήταν Νορβηγός εξερευνητής, επιστήμονας και διπλωμάτης.

Σπούδασε ζωολογία στη Χριστιανία και εργάστηκε ως επιμελητής στο Μουσείο του Μπέργκεν, όπου ασχολήθηκε με την έρευνα του κεντρικού νευρικού συστήματος των κατώτερων θαλάσσιων ζώων. Τα αποτελέσματα των ερευνών του συνέβαλαν στη διατύπωση των μοντέρνων θεωριών στη νευρολογία.

Το 1895, στα πλαίσια μιας αποστολής στον Βόρειο Πόλο μαζί με έναν σύντροφό του, κατάφερε να φθάσει σε γεωγραφικό πλάτος 86°14΄, το βορειότερο σημείο στο οποίο μέχρι τότε είχε καταφέρει να φθάσει άνθρωπος. Τρία χρόνια νωρίτερα είχε διασχίσει, μαζί με 5 συντρόφους του, χρησιμοποιώντας σκι και έλκηθρα, το νότιο τμήμα της Γροιλανδίας, από το Umivik στο Gotthab.

Διετέλεσε πρεσβευτής της Νορβηγίας στο Λονδίνο, τη διετία 1906-1908.

Υπήρξε ο πρώτος Ύπατος Αρμοστής της Κοινωνίας των Εθνών για τους Πρόσφυγες. Το 1922 του απονεμήθηκε το Βραβείο Νόμπελ Ειρήνης για την προσφορά του στους πρόσφυγες του Πρώτου Παγκοσμίου Πολέμου. Μετά τον θάνατό του, η Κοινωνία των Εθνών ίδρυσε το Διεθνές Γραφείο Νάνσεν για τη στήριξη των προσφύγων. Για την προσφορά του στο προσφυγικό ζήτημα μετά τη Μικρασιατική Καταστροφή έχει τιμηθεί με μία οδό στον Υμηττό και με προτομή στην Αθήνα .
Τζερόμ Ίρβινγκ Ροντέιλ

Ο Τζερόμ Ίρβινγκ Ροντέιλ (Jerome Irving Rodale) (16 Αυγούστου, 1898 – 8 Ιουνίου, 1971), ήταν Αμερικανός θεατρικός συγγραφέας, συγγραφέας και ιδρυτής του Rodale, Inc..

Ήταν ένας από τους πρώτους υποστηρικτές της επιστροφής στη βιώσιμη γεωργία και τη βιολογική καλλιέργεια στις Η.Π.Α.. Ίδρυσε μια εκδοτική αυτοκρατορία, εξέδωσε αρκετά περιοδικά και αρκετά βιβλία —δικά του και άλλων— σε θέματα υγείας. Εξέδωσε, επίσης, έργα πάνω σε ποικιλία θεμάτων και έκανε τον όρο «οργανικό» συνώνυμο του καλλιέργεια χωρίς φυτοφάρμακα
Σβαρνίστρα

Η Σβαρνίστρα είναι στρουθιόμορφο πτηνό της οικογενείας των Σιττιδών, που απαντά και στον ελλαδικό χώρο. Η επιστημονική ονομασία του είδους είναι "Tichodroma muraria" και περιλαμβάνει 2 υποείδη. 

Στην Ελλάδα απαντά το υποείδος "Tichodroma muraria muraria" (Linnaeus, 1766). 
*Η σβαρνίστρα είναι από τα λίγα πουλιά που μπορούν να μετακινούνται με άνεση σε κάθετα βράχια και, μάλιστα, σε σημεία χωρίς εμφανές ανάγλυφο (βλ. Πουλί-αναρριχητής).
Μάρκος Ζαδές

O Μάρκος Ζαδές (;-1865;) ήταν αγωνιστής της Ελληνικής Επανάστασης.
Παρθένιος ο Λάκων

Ο Παρθένιος ο Λάκων (1772-1838) ήταν Σπαρτιάτης Πρωτοσύγγελος και λόγιος.
Γιώργος Τζιουμάκας

Ο Γιώργος Τζιουμάκας (γεννήθηκε στη Θεσσαλονίκη στις 23 Ιανουαρίου 1995) είναι Έλληνας πετοσφαιριστής. Αγωνίζεται στη θέση του διαγωνίου με τα χρώματα της Α.Ε.Κ. από το 2018. Επίσης, αγωνίζεται και με την Εθνική Ομάδας Πετοσφαίρισης της Ελλάδος.
Βασίλειος Μποτόπουλος

Ο Βασίλειος Μποτόπουλος (1932 — 18 Σεπτεμβρίου 1999) ήταν διαπρεπής Έλληνας δικαστικός που διετέλεσε πρόεδρος του Συμβουλίου της Επικρατείας για 11 χρόνια, από το 1988 ως το 1999, ο μακροβιότερος στην ιστορία του δικαστηρίου.
Διοικητικές υποδιαιρέσεις της Τανζανίας

Οι Διοικητικές υποδιαιρέσεις της Τανζανίας, που ελέγχονται από το Μέρος Ι, του Άρθρου 2.2 του Συντάγματος της Τανζανίας.
* Η Τανζανία διαιρείται σε τριάντα Περιφέρειες (Αγγλ. "region", Σουαχ. "mkoa").

:* Κάθε Περιφέρεια, διαιρείται σε Περιοχές ή Επαρχίες (Αγγλ. "district", Σουαχ. "wilaya").
::* Οι Περιοχές (ή Επαρχίες), υποδιαιρούνται σε Τομείς (Αγγλ. "division", Σουαχ. "mgawanyiko") και περαιτέρω:
:::* Οι Τομείς, υποδιαιρούνται σε Τμήματα (Αγγλ. "Ward", Σουαχ. "Wadi" ή "Wodi").
::::* Οι Πόλεις διοικούνται ξεχωριστά, με τα δικά τους συμβούλια και κι' ενώ διοικητικά βρίσκονται εντός μιας περιφέρειας, δεν θεωρούνται ότι βρίσκονται εντός μιας περιοχής (ή επαρχίας).
::::* Τα Τμήματα υποδιαιρούνται, για διοικητικούς λόγους, περαιτέρω:
:::::* για τα Αστικά Τμήματα (Αγγλ. "Urban" ή "Administrative Ward", Σουαχ. "Wadi" ή "Wodi ya Utawala" ή "ya Mjini"), σε Οδούς (Αγγλ. "street", Σουαχ. "mitaa") και
:::::* για τα Υπαίθρια - Αγροτικά Τμήματα (Αγγλ. "Agricultural" ή "Rural" "Ward", Σουαχ. "Wadi" ή "Wodi ya Vijijini"), σε Χωριά (Αγγλ. "village", Σουαχ. "kijiji").
::::::* Τα Χωριά, μπορούν να υποδιαιρεθούν περαιτέρω σε Οικισμούς (Αγγλ. "hamlet", Σουαχ. "vitongoji").
Κέντρο Ιστορίας Θεσσαλονίκης

thumb|Έμβλημα (Τύχη)|100x105pxthumb|Εξωτερική άποψη των εγκαταστάσεων του Κέντρου Ιστορίας|226x226px
Το Κέντρο Ιστορίας Θεσσαλονίκης (Κ.Ι.Θ.) ιδρύθηκε ως «Ιστορικό Αρχείο Πόλης Θεσσαλονίκης» στις 28 Ιουλίου 1983 με ομόφωνη απόφαση του Δημοτικού Συμβουλίου Θεσσαλονίκης. Μετονομάστηκε σε “Κέντρο Ιστορίας Θεσσαλονίκης” το 1984 και έκανε την πρώτη εμφάνιση του το 1985 με την συμμετοχή του στις εκδηλώσεις για τον εορτασμό των 2300 ετών της Θεσσαλονίκης. Η συμμετοχή του Κέντρου στις εορταστικές εκδηλώσεις ήταν μια μεγάλη έκθεση ιστορικών τεκμηρίων, που παρουσιάστηκε στον εκθεσιακό χώρο της Διεθνούς Έκθεσης Θεσσαλονίκης. Τον Οκτώβριο του 1995 εγκαινιάστηκαν οι νέες ιδιόκτητες εγκαταστάσεις του, στην πλατεία Ιπποδρομίου, δωρεά του ζεύγους Αναστασίου και Ιουλίας Μπίλλη.

Το Κέντρο Ιστορίας υπάγεται στη Δ/νση Βαφοπουλείου & Πνευματικών Ιδρυμάτων του Δήμου Θεσσαλονίκης, εποπτεύεται δε, από Συμβουλευτική Επιτροπή, η οποία απαρτίζεται από διακεκριμένους επιστήμονες και ανθρώπους των γραμμάτων της πόλης. Η Συμβουλευτική Επιτροπή του Κ.Ι.Θ. ορίζεται με απόφαση του Δημοτικού Συμβουλίου του Δήμου Θεσσαλονίκης και παρά το συμβουλευτικό της ρόλο, κατευθύνει τις δραστηριότητες του Κ.Ι.Θ. και αποφασίζει για τον προγραμματισμό του. 

Καθ’ όλη τη διάρκεια της λειτουργίας του έχει αναπτύξει δράσεις και προγράμματα για την προαγωγή και ανάπτυξη της έρευνας και της ιστοριογραφίας της Θεσσαλονίκης.
Περιοχή Μουχέζα

Η Περιοχή Μουχέζα (Αγγλικά: Muheza District και Σουαχίλι: Wilaya ya Muheza), είναι μία από τις οκτώ Περιοχές - Επαρχίες στην Περιφέρεια Τάνγκα της Τανζανίας. Στα βόρεια συνορεύει με την Κένυα, στα ανατολικά από την Τάνγκα "(Tanga)" και τον Ινδικό Ωκεανό, στα νότια από την Περιοχή Πανγκάνι "(Pangani District)" και στα δυτικά από τις Περιοχές του Λουσότο "(Lushoto District)" και Κορόγκουε "(Korogwe District)".
Kindertransport

thumb|right|Μνημείο του Φρανκ Μάισλερ για το Kindertransport κοντά στο σιδηροδρομικό σταθμό του Βερολίνου
Ως Kindertransport (που στα γερμανικά σημαίνει μεταφορά των παιδιών) είναι γνωστή η επιχείρηση μεταφοράς και διάσωσης, κυρίως προς την Μεγάλη Βρετανία, περισσότερων από 10.000 παιδιών (τα πιο πολλά από τα οποία ήταν Εβραιόπουλα) από την Γερμανία, την Αυστρία, την Τσεχοσλοβακία και την Πολωνία. 

Η επιχείρηση αυτή ξεκίνησε μετά την Νύχτα των Κρυστάλλων στην Ναζιστική Γερμανία, με πρωτοβουλία διάφορων Εβραΐκών και μη οργανώσεων καθώς και οργανώσεων Κουακέρων, που έδρασαν υπό την ομπρέλα της μη θρησκευτικής οργάνωσης "Ίδρυμα για την Φροντίδα των Παιδιών από τη Γερμανία" (που αργότερα μετονομάστηκε σε "Κίνημα Παιδιών Προσφύγων"), καθώς και με τη συμβολή της Παγκόσμιας Οργάνωσης για την Ανακούφιση των Εβραίων "(World Jewish Relief"). 

Η πρώτη μεταφορά παιδιών έγινε στις αρχές Δεκεμβρίου του 1938 ενώ η τελευταία ομάδα παιδιών κατάφερε να περάσει στην Μεγάλη Βρετανία από την Ολλανδία στα μέσα Μαΐου του 1940. Πολλά από τα παιδιά αυτά όταν έφτασαν στην Μεγάλη Βρετανία, δόθηκαν σε ανάδοχες οικογένειες ενώ άλλα έμειναν σε ξενώνες, σχολεία και φάρμες.

Μετά τον πόλεμο έγιναν προσπάθειες να ξαναβρούν τους γονείς τους και άλλα μέλη των οικογενειών τους, όμως στις περισσότερες των περιπτώσεων οι γονείς και οι συγγενείς τους είχαν εξοντωθεί σε στρατόπεδα συγκέντρωσης.
Άρης Πολεμίου

Ο Άρης Πολεμίου είναι ένα κυπριακό αθλητικό σωματείο με έδρα το Πολέμι της επαρχίας Πάφου. Σήμερα διατηρεί τμήμα πετοσφαίρισης γυναικών και τμήμα υποδομών στην πετοσφαίριση ενώ παλαιότερα διατηρούσε και τμήματα ποδοσφαίρου και πετοσφαίρισης ανδρών.
Δημοτικό Περιφερειακό Θέατρο Κομοτηνής

thumb|right|Άνωθεν άποψη του κτιρίου που στεγάζεται το ΔΗ.ΠΕ.ΘΕ Κομοτηνής
thumb|right|Άποψη του κτιρίου που στεγάζεται το ΔΗ.ΠΕ.ΘΕ Κομοτηνής
thumb|right|Το αμφιθέατρο του κτιρίου που στεγάζεται το ΔΗ.ΠΕ.ΘΕ Κομοτηνής
thumb|right|Το θερινό θέατρο του ΔΗ.ΠΕ.ΘΕ Κομοτηνής
thumb|right|Φωτογραφία από την παράσταση "20.000 λεύγες κάτω από τη θάλασσα"
thumb|right|Φωτογραφία από την παιδική παράσταση "Αλαντίν"

Το Δημοτικό Περιφερειακό Θέατρο Κομοτηνής ακολουθεί τη φιλοσοφία όλων των Περιφερειακών Θεάτρων που έχουν ως γνώμονα να προσεγγίσουν το κοινό και να αναδείξουν το καλλιτεχνικό δυναμικό της περιφέρειας. Ως θεσμός, το ΔΗ.ΠΕ.ΘΕ. Κομοτηνής ιδρύθηκε το Νοέμβριο του 1984 ως Νομικό Πρόσωπο Δημοσίου Δικαίου (Ν.Π.Δ.Δ.) του Δήμου Κομοτηνής, βάση προγραμματικής σύμβασης μεταξύ του Υπουργείου Πολιτισμού, του Δήμου Κομοτηνής και του ΔΗ.ΠΕ.ΘΕ, επί Δημαρχίας Χαράλαμπου Κατσιμίγα. Το 1992 το ΔΗ.ΠΕ.ΘΕ. αλλάζει το θεσμικό του πλαίσιο και μετατρέπεται σε Δημοτική Επιχείρηση (Ν.Π.Ι.Δ.), επί Δημαρχίας Γεώργιου Παπαδριέλλη.

Δημοτικά Περιφερειακά Θέατρα διαθέτουν οι πόλεις: Σέρρες, Κομοτηνή, Καβάλα, Βέροια, Κοζάνη, Ιωάννινα, Λάρισα, Βόλος, Λαμία, Πάτρα, Αγρίνιο, Καλαμάτα, Χίος (B. Αιγαίου), Κρήτη και Κέρκυρα.
Αθλητικός Πανεπιστημιακός Όμιλος Κύπρου

Ο Αθλητικός Πανεπιστημιακός Όμιλος Κύπρου (ΑΠΟΚ) είναι κυπριακό αθλητικό σωματείο με έδρα τη Λευκωσία. Αποτελεί το αθλητικό σωματείο του Πανεπιστημίου Κύπρου και στελεχώνεται από φοιτητές του. Ιδρύθηκε το 2002. Το σωματείο διαθέτει τμήμα πετοσφαίρισης γυναικών ενώ παλαιότερα είχε και τμήματα ποδοσφαίρου σάλας ανδρών, πετοσφαίρισης ανδρών και καλαθοσφαίρισης γυναικών.
Ντουντάρ Αλιοσμάν

Ο Ντουντάρ Αλιοσμάν (τούρκικα:Dündar Aliosman Osmanoğlu, γεννήθηκε ως Şehzade Dündar Aliosman Efendi) (γεν. 30 Δεκεμβρίου 1930-18 Ιανουαρίου 2021), ήταν 45ος Επικεφαλής του Οίκου των Οσμάν. Ήταν απόγονος του Οθωμανού σουλτάνου Αμπντούλ Χαμίτ Β΄.
Αντώνης Κοτσακάς

Ο Αντώνης Κοτσακάς (1947) είναι Έλληνας πολιτικός και ιδρυτικό στέλεχος του ΠΑΣΟΚ. Διετέλεσε γραμματέας του Τομέα Οργανωτικού του κόμματος, βουλευτής Χίου, υφυπουργός Εργασίας και υπουργός Αιγαίου.
Μαγιαγουές

Το Μαγιαγουές (ισπανικά: "Mayagüez", ισπανική : [maʝaˈɣwes]) είναι ο όγδοος μεγαλύτερος δήμος του Πουέρτο Ρίκο. 

Οι ινδιάνοι Ταΐνο που κατοίκησαν στο έδαφος, κάλεσαν το νησί Μπορίκεν ή Μπορίνκεν που σημαίνει «γη των μεγάλων αρχόντων". Οι ινδιάνοι ταΐνοι που ήρθαν από τη Νότια Αμερική, κατοίκησαν το μεγαλύτερο μέρος του νησιού, όταν οι ισπανοί έφτασαν. 

Το Μαγιαγουές ιδρύθηκε επίσημα στις 18 Σεπτεμβρίου 1760.

Μεταξύ 1962 και 1998, το Μαγιαγουές ήταν ένα σημαντικό κέντρο κονσερβοποίησης και επεξεργασίας τόνου. Κάποτε, το 80% όλων των προϊόντων τόνου που καταναλώθηκαν στις Ηνωμένες Πολιτείες συσκευάστηκαν στο Μαγιαγουές.

Σήμερα, το Μαγιαγουές είναι η πέμπτη μεγαλύτερη πόλη και θεωρείται μία από τις πιο σημαντικές πόλεις στο νησί.

Το Μαγιαγουές είναι περίπου δύο ώρες με το αυτοκίνητο από το Σαν Χουάν

Σύμφωνα με τις εκτιμήσεις της Απογραφής των ΗΠΑ, υπάρχουν 92.156 άνθρωποι που κατοικούν στο Μαγιαγουές.

Το Μαγιαγουές φιλοξένησε τους Αγώνες Κεντρικής Αμερικής και Καραϊβικής 2010.
Καρίμ Φίντι

Ο Καρίμ Φίντι, (1946 Κουρδιστάν - Ιράκ) είναι Κούρδος συγγραφέας.Έχει συγγράφει πολλά βιβλία για την πολιτική, γεωγραφία, γλώσσα, λογοτεχνία, και ιστορία των Κούρδων στα αγγλικά, κουρδικά, και αραβικά.Είναι επίσης ένας από τους ιδρυτές του "Συνδικάτου Δημοσιογράφων του Κουρδιστάν",και ήταν αρχισυντάκτης του περιοδικού "Dijla" ("Ντίτζλα", αραβική ονομασία του ποταμού Τίγρη) που ασχολείται με ζητήματα του Κουρδιστάν.
Σιδηροδρομικός σταθμός Κεφαλοχωρίου

Ο Σιδηροδρομικός σταθμός Κεφαλοχωρίου είναι σιδηροδρομικός σταθμός στο Κεφαλοχωρίου του νομού Ημαθίας. Βρίσκεται σε περιοχή, κοντά στη κωμόπολη. Εξυπηρετείται από τον Προαστιακό σιδηρόδρομο προς Έδεσσα και Θεσσαλονίκη.
Λόγος της Καραντίνας

Ο [[Φραγκλίνος Ρούζβελτ]] (το 1933)
Με την ονομασία Λόγος της Καραντίνας, ή Καραντίνας Λόγος, ή Ομιλία της Καραντίνας, ή Καραντίνας Ομιλία, (Quarantine Speech) φέρεται ο ιστορικός λόγος που εκφώνησε ο Πρόεδρος των ΗΠΑ Φραγκλίνος Ρούζβελτ στις 5 Οκτωβρίου 1937, στο Σικάγο με κύριο αποδέκτη τον αμερικανικό λαό αλλά και όλα τα φιλειρηνικά κράτη του κόσμου.
Αγγελική Χατζημιχάλη

Η Αγγελική Χατζημιχάλη (1895-1965) ήταν σημαντική Ελληνίδα λαογράφος και συγγραφέας. Έμεινε γνωστή κυρίως για τις μελέτες της πάνω στην ελληνική λαϊκή τέχνη και παράδοση και για τις προσπάθειες της να διατηρηθεί η ελληνική πολιτιστική κληρονομιά.
Σιντ-Τρέιντενσε ΦΦ

Η Σιντ-Τρέιντενσε ΦΦ (ολλανδικά: "Sint-Truidense VV") είναι βελγική ποδοσφαιρική ομάδα που αγωνίζεται στην πρώτη κατηγορία του πρωταθλήματος Βελγίου. Προέρχεται από την πόλη Σιντ-Τρέιντεν στην επαρχία της Λιμβουργίας του Βελγίου. Τα χρώματα της ομάδας είναι το κίτρινο και το μπλε, όπως ακριβώς και τα χρώματα της πόλης. Έχει αγωνιστεί 39 χρονιές στην πρώτη κατηγορία ποδοσφαίρου του Βελγίου (με καλύτερη θέση τη 2η, τη σεζόν 1965-1966), ενώ έχει κατακτήσει τέσσερις φορές την πρώτη θέση στη δεύτερη κατηγορία ποδοσφαίρου του Βελγίου (1987, 1994, 2009, 2015).
Living with the Past

Το Living with the Past είναι ζωντανά ηχογραφημένο άλμπουμ και DVD του αγγλικού ροκ συγκροτήματος Jethro Tull, το οποίο κυκλοφόρησε στις 30 Απριλίου 2002 μέσω της δισκογραφικής εταιρίας "Fuel 2000".

Οι κριτικές για το άλμπουμ υπήρξαν μέτριες προς θετικές, με το "Allmusic" να του δίνει τρία αστέρια με άριστα τα πέντε, το "Sputnik Music" μέσο όρο βαθμολογιών 4 / 5 και το "ProgArchives" 3,4 / 5.

Οι ηχογραφήσεις πραγματοποιήθηκαν από το 1989 μέχρι το 2002 και εκτός από κομμάτια των Jethro Tull περιλαμβάνουν τραγούδια από την προσωπική καριέρα του τραγουδιστή Ίαν Άντερσον, ενώ στις συναυλίες συμμετείχαν μουσικοί οι οποίοι είχαν συνεργαστεί στο παρελθόν με το συγκρότημα.
Ζουν ανάμεσα μας

Ζουν ανάμεσα μας ("They Live") είναι ο τίτλος αμερικανικής κινηματογραφικής ταινίας επιστημονικής φαντασίας, σε σκηνοθεσία του Τζον Κάρπεντερ, παραγωγή του 1988. Βασίζεται στο διήγημα "Eight O'Clock in the Morning" του Ρέι Νέλσον από το 1963.
Ευάγγελος Στάικος

Ο Ευάγγελος Στάικος (1935—2015), του Θωμά, ήταν Έλληνας δικηγόρος και πολιτικός, στενός φίλος και συνεργάτης του Ευάγγελου Γιαννόπουλου. Διετέλεσε βουλευτής Φθιώτιδας με το ΠΑΣΟΚ (1977—1989 και 1996—2000) και γενικός γραμματέας του υπουργείου Δικαιοσύνης (1993—1996).
Μάριος Βατζιάς

Ο Μάριος Βατζιάς (1926-2008) ήταν Έλληνας ζωγράφος και ποιητής.
Γιώργης Δήμου

Ο Γιώργης Δήμου (Κάιρο, 1911- Αθήνα, 2006) ήταν Έλληνας χαράκτης.
Πωλ Μόρφυ

Ο Πωλ Τσαρλς Μόρφυ (διεθνώς: "Paul Charles Morphy", 22 Ιουνίου 1837 – 10 Ιουλίου 1884) ήταν διάσημος Αμερικανός γκρανμαίτρ στο σκάκι.

Ο Πωλ Μόρφυ γεννήθηκε στη Νέα Ορλεάνη της Λουιζιάνα των ΗΠΑ, σε πλούσια και διακεκριμένη οικογένεια. Έμαθε να παίζει σκάκι παρακολουθώντας απλώς τις παρτίδες μεταξύ του πατέρα και του θείου του. Η οικογένειά του σύντομα συνειδητοποίησε το ταλέντο του αγοριού και τον ενθάρρυνε να παίξει σε οικογενειακές συγκεντρώσεις, ήδη από την ηλικία των εννέα, θεωρήθηκε ένας από τους καλύτερους παίκτες στη Νέα Ορλεάνη. Ήταν δώδεκα μόλις ετών όταν τον επισκέφτηκε για πρώτη φορά ο Ούγγρος πλοίαρχος και γκρανμαίτρ Γιόχαν Λόβενταλ, ο Μόρφυ τον νίκησε και στους τρεις αγώνες που έκαναν μαζί.

Ανεπίσημα θεωρείται ως παγκόσμιος πρωταθλητής στο σκάκι, καθώς το 1858 «εκθρόνισε» από την κορυφή τον Άντολφ Άντερσεν με σκορ 8 νίκες, 3 ήττες και 2 ισοπαλίες. Ταξίδεψε στην Αμερική και την Ευρώπη αναζητώντας αναμετρήσεις με διάσημους σκακιστές της εποχής και συνήθως τους κέρδιζε εύκολα. Τον αποκάλεσαν "«η υπερηφάνεια και η θλίψη του σκακιού»" ("The Pride and Sorrow of Chess"), επειδή είχε μια λαμπρή σκακιστική καριέρα αλλά σύντομη, καθώς αποσύρθηκε από το παιχνίδι ενώ ήταν ακόμη νέος για να ακολουθήσει νέα καριέρα ως δικηγόρος.

Στς 10 Ιουλίου 1884 το απόγευμα, ο Μόρφυ βρέθηκε νεκρός στην μπανιέρα του αρχοντικού του στη Νέα Ορλεάνη, σε ηλικία μόλις σαράντα επτά ετών. Σύμφωνα με την αυτοψία είχε υποστεί εγκεφαλικό επεισόδιο που προκλήθηκε από την είσοδο στο κρύο νερό μετά από τη μεγάλη βόλτα που έκανε το μεσημέρι με τη ζέστη. Το αρχοντικό του Μόρφυ πωλήθηκε από την οικογένειά του το 1891 και έγινε έδρα του γνωστού εστιατορίου "Brennan's". Ο Μπόμπι Φίσερ τον συμπεριέλαβε στη λίστα του με τους δέκα μεγαλύτερους παίκτες όλων των εποχών και τον χαρακτήρισε ως "«τον πιθανά πιο ακριβή παίκτη που υπήρξε ποτέ»".
Νικές Αρόρα

Ο Νικές Αρόρα (Nikesh Arora) είναι πρώην στέλεχος της Google, επίσης πρόεδρος και γενικός διευθυντής της SoftBank Corp.

Ο πατέρας του ήταν αξιωματικός της Ινδικής Πολεμικής Αεροπορίας και ο Αρόρα αποφοίτησε από το Ινστιτούτο Τεχνολογίας του Ινδουιστικού Πανεπιστημίου του Βαναράσι (Banaras Hindu University) (νυν Ινδικό Ινστιτούτο Τεχνολογίας), της Ινδίας με πτυχίο Ηλεκτρολόγου Μηχανικού το 1989. Κατέχει πτυχίο του Boston College και είναι κάτοχος MBA από το Northeastern University. Κατέχει επίσης το χαρακτηρισμό CFA.

Ο Αρόρα εντάχθηκε στη Google το 2004. Κατείχε πολλαπλούς ρόλους στην ανώτερη ηγεσία του λειτουργικού της Google, όπου υπηρέτησε ως πρόεδρος, επίσης στις Διεθνείς δραστηριότητες πωλήσεων και Επιχειρηματικής Ανάπτυξης 2009-2010, ως πρόεδρος στην Ευρώπη, τη Μέση Ανατολή και την Αφρική 2007-2009 και Αντιπρόεδρος στην Ευρώπη από το 2004 έως το 2007. Διετέλεσε ανώτερος αντιπρόεδρος και διευθύνων σύμβουλος επιχειρήσεων της Google Inc (Google) από τον Ιανουάριο του 2011 έως τον Ιούλιο του 2014.

Έφυγε από την Google τον Ιούλιο του 2014 αφού παραιτήθηκε από τη θέση του αντιπροέδρου και από γενικός διευθυντής.

Ο Αρόρα υπηρέτησε στο διοικητικό συμβούλιο στην Colgate-Palmolive Company από 08 Μαρτίου, 2012 μέχρι την παραίτησή του στις 10 Σεπτεμβρίου, 2014.

Εργάστηκε, επίσης, ως γενικός διευθυντής μάρκετινγκ και ως μέλος του Διοικητικού Συμβουλίου της T-Mobile, Bharti Airtel, Ευρώπης. και υπηρέτησε ως διαχειριστής στο Paley Center for Media στο Λος Άντζελες, Καλιφόρνια.

Από το 2007, o υπηρετεί ως Σύμβουλος στο Silver Lake Partners, μια εταιρεία ιδιωτικών επενδυτικών κεφαλαίων.

Από το 2001 έως το 2004, διετέλεσε γενικός διευθυντής μάρκετινγκ της T-Mobile International Division της Deutsche Telekom AG. Ήταν Διευθύνων Σύμβουλος και Ιδρυτής της T-Motion PLC, η οποία συγχωνεύθηκε με την T-Mobile International το 2002.

Ο Αρόρα ξεκίνησε την καριέρα του από την Fidelity Investments το 1992, υπηρετώντας σε διάφορες θέσεις διαχείρισης των οικονομικών και της τεχνολογίας. Τελικά υπηρέτησε ως αντιπρόεδρος oικονομικών της Fidelity. Eργάστηκε, επίσης, για την Deutsche Telekom, Putnam Investments και την Fidelity Investments.

Το 2006, κατά τη διάρκεια της απάτης Apax, ο Αρόρα τοποθετήθηκε από τους επενδυτές TPG και Apaxon στο διοικητικό συμβούλιο της WIND Ελλάς (πρώην TIM Ελλάς). Με τις οδηγίες του έγινε υπεξαίρεση 1,6 δις € από την TIM Hellas από την κατάχρηση των χρεών της εταιρείας, μια επιχείρηση με κωδική ονομασία «Έργο Τροία» από τον επίσημο εκκαθαριστή. Οι TPG και Apax καταδικάστηκαν το 2014 από δικαστήριο της Νέας Υόρκης να επιστρέψουν $ 565 εκατομμύρια στους ιδιώτες επενδυτές. Το 2014 ο εκκαθαριστής του Λουξεμβούργου μήνυσε τους TPG και Apax για 1,3 δισεκατομμύρια, που αντιστοιχούν στο ποσό που δεν ανακτάται από την υπεξαίρεση του Αρόρα. Ο Έλληνας γενικός εισαγγελέας ξεκίνησε έρευνα κατά της TPG, Apax και όλων των κύριων εμπλεκομένων μερών, συμπεριλαμβανομένου του Αρόρα υπό το άρθρο 1608 / 1950 του ελληνικού ποινικού κώδικα για «εγκλήματα κατά του λαού της Ελλάδας".
Θαλασσοκόρακας

Ο Θαλασσοκόρακας είναι υδρόβιο πτηνό της οικογενείας των Φαλακροκορακιδών, ένας από τους κορμοράνους που απαντούν και στον ελλαδικό χώρο. Η επιστημονική ονομασία του είδους είναι "Phalacrocorax aristotelis" και περιλαμβάνει 3 υποείδη. 

Στην Ελλάδα απαντά το υποείδος "P. a. desmarestii" (Payareaudau, 1826).
Λουίζα Μοντεσάντου

Η Λουίζα Μοντεσάντου (1917 - 2007) ήταν Ελληνίδα χαράκτρια.
Ριντ Σεντ Μαρκ

Ο Ριντ Σεντ Μαρκ (αγγλικά: "Reed St. Mark") είναι Αμερικάνος ντράμερ της χέβι μέταλ μουσικής, γνωστός ως πρώην μέλος των Celtic Frost.
Κώστας Κουλεντιανός

Ο Κώστας Κουλεντιανός (1918 - 1995) ήταν Έλληνας γλύπτης που πέρασε το μεγαλύτερο διάστημα της ζωής και της καλλιτεχνικής του δημιουργίας στη Γαλλία.